Diari Oficial de la Generalitat Valenciana


Sumari del DOGV 6878, del 08-10-2012 (2012/9165)

ORDE 20/2012, d'1 d'octubre, de la Conselleria d'Infraestructures, Territori i Medi Ambient, per la qual s'aprova la modificació parcial del traçat de la via pecuària sendera dels Molins, en el tram que comprén el límit de la forest denominada Conjunt de Forests de Biar al paratge Pinar de Camús del terme municipal de Biar.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6878

Data del DOGV
:   08-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9165


Data del document
:   01-10-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 20/2012, d'1 d'octubre, de la Conselleria d'Infraestructures, Territori i Medi Ambient, per la qual s'aprova la modificació parcial del traçat de la via pecuària sendera dels Molins, en el tram que comprén el límit de la forest denominada Conjunt de Forests de Biar al paratge Pinar de Camús del terme municipal de Biar. [2012/9165]  
  
Antecedents de fet  
  
1. En data 4 de març de 2010, té entrada als servicis territorials d'Alacant sol·licitud de José Gisbert Francés, informe de viabilitat i documentació necessària per a la tramitació d'una proposta de modificació del traçat de la via pecuària, denominada sendera dels Molins, al terme municipal de Biar, recentment delimitada, al seu pas per les finques Casa Vieja de Luna, Casa Luna i Casas de Carrícula.  
  
A la dita sol·licitud acompanya document tècnic elaborat al gener de 2010 pel Gabinet de Topografia i Infografia Topogat, SLP, a petició d'Alejandro Urios Aracil.  
2. Per Orde de 17 d'agost de 2009, de la Conselleria de Medi Ambient, Aigua, Urbanisme i Habitatge, publicada en el Diari Oficial de la Comunitat Valenciana núm. 6113, de 30 de setembre de 2009, s'aprova la delimitació parcial de la sendera dels Molins, en el tram que comprén els límits de la forest denominada Conjunt de Forests de Biar, ubicada al paratge del Pinar de Camús, del terme municipal de Biar.   
  
El traçat de la via pecuària delimitada afecta la propietat del sol·licitant, i li suposa un perjuí per a l'explotació, gaudi i seguretat de la finca.  
La modificació proposada afecta altres titulars de terrenys, Alejandro Urios Aracil i Jorge Sempere Gisbert que, una vegada notificats del procediment de modificació de traçat, consenten formalment la proposta de modificació.   
L'Orde de 17 d'agost de 2009 es troba recorreguda per Alejandro Urios Aracil.  
3. Amb data 25 d'octubre de 2011, l'instructor de l'expedient emet un informe sobre la seua situació; remet este a la Direcció General de Medi Natural i proposa a la directora territorial d'Alacant, que s'acorde l'inici de l'expedient FOMODIFVP 01/2010, en data 26 d'octubre de 2011.  
Entre la documentació remesa per la Direcció Territorial d'Alacant consta l'informe de justificació de la proposta de canvi de traçat de la sendera dels Molins, en el tram que comprén el límit de la forest denominada Conjunt de Forests de Biar al paratge Pinar de Camús, al terme municipal de Biar, província d'Alacant, realitzat en juliol de 2010, a petició de José Gisbert Francés, Alejandro Urios Aracil i Jorge Sempere Gisbert.  
En el dit informe, es justifica l'interés particular de les persones interessades en la modificació de traçat de la via pecuària, ja que el traçat delimitat suposa la divisió de finques i parcel·les i que atesos els usos a què es destinen: aprofitaments forestals, cultius agrícoles, pasturatge, caça, passeig, etc., comportaria la necessitat de comunicar-les amb el consegüent impacte.   
L'informe esmentat assenyala que el traçat proposat presenta una menor afecció als cultius existents, que comporta, per tant, un menor dany econòmic als propietaris. Així mateix, en l'esmentat informe de justificació de la proposta de canvi de traçat de la sendera del Molins s'indiquen característiques que presenta el traçat proposat i que són les següents: el traçat proposat discorre per una orografia més suau; s'adequa al terreny i s'adapta, per tant, el pendent a la rasant.  
  
Amb el canvi de traçat s'aconseguix una limitació amb el camí de Benassait la qual cosa, a més de prestar un servici a la cabanya ramadera existent, facilita dur a terme els usos compatibles i complementaris.   
Es manté la integritat superficial, amb l'amplària de 20,89 metres.  
El traçat permet la continuïtat del trànsit ramader, així com el desenrotllament dels usos compatibles i complementaris.  
Igualment, consta fotocòpia d'acord de suspensió del procediment ordinari núm. 1/000377/2009-G tramitat en la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, per un termini de 60 dies, de data 14 de juliol de 2010. En este procediment consta, com a demandant, Alejandro Urios Aracil, com a demandada, la llavors Conselleria de Medi Ambient, Aigua, Urbanisme i Habitatge. El motiu de la suspensió és que ambdós parts es troben en via de negociació per a poder arribar a un possible acord extraprocessal. El procediment es reprendrà si ho sol·licita qualsevol de les parts en qualsevol moment.  
En relació amb la dita impugnació, en l'informe de l'instructor de l'expedient FOMODIFVP 01/2010, de data 25 d'octubre de 2011, s'indica que, el dia 19 d'octubre de 2011 la Direcció Territorial d'Alacant rep comunicació de l'Advocacia General de la Generalitat, en què s'assenyala que respecte del procediment esmentat anteriorment consten les actuacions, de data 4 de març de 2011, de la Sala Contenciosa Administrativa del Tribunal Superior de Justícia de la Comunitat Valenciana, en què s'acorda l'arxiu provisional de les actuacions, i es romandrà en tal situació mentre no se sol·licite la continuació del procés o es produïsca la caducitat de la instància. En l'esmentada situació es continua a data 11 d'octubre de 2011.  
4. Amb data 18 de novembre de 2011, la consellera d'Infraestructures, Territori i Medi Ambient, a proposta del director general de Medi Natural i amb un informe previ favorable del Servici d'Ordenació i Gestió Forestal, resol autoritzar l'inici de l'expedient de modificació de traçat per interés particular FOMODIFVP/01/2010 d'un tram de la via pecuària Sendera dels Molins, al terme municipal de Biar, al seu pas per les finques Casa Vieja de Luna, Casa Luna i Cases de Carrícula, a instància de José Gisbert Francés.  
5. Amb data 29 de maig de 2012, l'instructor de l'expedient FOMODIFVP/01/2010, redacta informe, en què, a més de relatar els antecedents relatius a l'expedient, es determina la descripció i definició cartogràfica dels terrenys de l'actual traçat de la sendera dels Molins i es remet a l'expedient de delimitació que va finalitzar amb l'Orde de 17 d'agost de 2009, de la Conselleria de Medi Ambient, Aigua, Urbanisme i Habitatge, ja esmentada.  
Pel que fa a la descripció i definició cartogràfica dels terrenys, objecte de la proposta de modificació de traçat, cal dir que la seua definició cartogràfica està prou detallada en la planimetria realitzada per la mercantil Topogat, SLP, especialista en topografia. Així mateix, la dita documentació tècnica està complementada amb dotze fotografies amb determinació del seu punt de presa i direcció al llarg del recorregut.  
  
Així mateix, es determina físicament el nou traçat de la sendera dels Molins, que es descriu en l'annex a la present orde.  
I es proposa l'aprovació de la proposta de modificació parcial de traçat de la via pecuària mencionada, amb subjecció a les condicions que figuren en l'article 5 de la present orde.  
6. Vista la proposta del director general del Medi Natural, de data 10 d'agost de 2012, favorable a l'aprovació de la modificació parcial de traçat de la via pecuària Sendera dels Molins, que discorre pel terme municipal de Biar, a instàncies de José Gisbert Francés, conforme es descriu en l'informe de l'instructor de l'expedient FOMODIFV 01/2010, i que afecta Alejandro Urios Aracil i Jorge Sempere Gisbert, titulars, junt amb el sol·licitant, dels terrenys delimitats d'acord amb l'Orde de 17 d'agost de 2009, de la Conselleria de Medi Ambient, Aigua, Urbanisme i Habitatge, amb un informe previ favorable del Servici d'Ordenació i Gestió Forestal, de 24 de juliol de 2012.  
7. Vist l'informe de l'Advocacia General de la Generalitat, de data 5 de setembre de 2012, rebut en la Direcció General del Medi Natural, el dia 13 de setembre de 2012.   
  
Fonaments de dret  
  
1. El traçat proposat complix els requisits establits en l'article 11 de la Llei 3/1995, de 23 de març, de Vies Pecuàries, que establix: «Per raons d'interés públic i, excepcionalment i de forma motivada, per interés particular, prèvia desafectació, es podrà variar o desviar el traçat d'una via pecuària, sempre que s'assegure el manteniment de la integritat superficial, la idoneïtat dels itineraris i dels traçats, junt amb la continuïtat del trànsit ramader i dels altres usos compatibles i complementaris amb aquell.»   
2. Analitzada la documentació escrita i gràfica que es troba en l'expedient FOMODIFVP/01/2010, es constata que el traçat proposat presenta una longitud de 2.331,50 metres, longitud superior a què correspon al tram original delimitat de la sendera dels Molins que es pretén modificar, de 2.023 metres, que comprén els límits de la forest denominada Conjunt de Forests de Biar, ubicada al paratge del Pinar de Camús, i que va ser aprovat per Orde de 17 d'agost de 2009, de la Conselleria de Medi Ambient, Aigua, Urbanisme i Habitatge, publicada en el DOCV núm. 6113, de 30 de setembre de 2009, de conformitat amb el document tècnic del Gabinet de Topografia i Infografia Topogat SLP, de gener de 2010.  
Per tant, mantenint la proposta de modificació amb l'amplària legal de 20,89 metres, que va ser considerada en la delimitació, obtenim una superfície major en el traçat modificat que en l'actual, i es complix el requisit del manteniment de la integritat superficial.  
Pel que fa a la idoneïtat dels itineraris i els traçats, a la vista de la documentació continguda en l'expedient, el nou traçat es considera idoni, tal com queda justificat en l'informe aportat pels interessats i elaborat per tècnic competent, de juliol de 2010, ja que discorre per una orografia més suau que el traçat actual; s'adequa al terreny i s'adapta, per tant, el pendent a la rasant, a més de ser limítrof amb el camí de Benassait.  
Finalment, cal indicar que amb el nou traçat es garantix la continuïtat del trànsit ramader i es produïx una millora en els usos legals compatibles i complementaris establits en la Llei 3/1995, de 23 de març, de Vies Pecuàries.  
3. Vistos els preceptes legals esmentats i la resta de concordant i pertinent aplicació, fent ús de les atribucions que em conferix el Reglament Orgànic i Funcional de la Conselleria d'Infraestructures, Territori i Medi Ambient, aprovat pel Decret 112/2011, de 2 de setembre, del Consell (DOCV núm. 6602 de 06.09.2011).  
  
ORDENE  
  
Article 1  
Aprovar la modificació parcial de traçat de la via pecuària Sendera dels Molins, en el tram que comprén el límit de la forest denominada Conjunt de Forests de Biar al paratge Pinar de Camús, al terme municipal de Biar, a instàncies de José Gisbert Francés, d'acord amb el que disposa l'informe de l'instructor de l'expedient FOMODIFV 01/2010, de data 29 de maig de 2012, i que afecta Alejandro Urios Aracil i Jorge Sempere Gisbert, titulars, junt amb el sol·licitant, dels terrenys delimitats, d'acord amb l'Orde de 17 d'agost de 2009, de la Conselleria de Medi Ambient, Aigua, Urbanisme i Habitatge.  
  
Article 2  
La desafectació de terrenys del tram delimitat de la sendera dels Molins, que comprén el límit de la forest denominada Conjunt de Forests de Biar, al paratge del Pinar de Camús, del terme municipal de Biar, i que va ser aprovat mitjançant una orde d'aprovació de delimitació ja citada, la descripció i definició cartogràfica de la qual consta en l'expedient de delimitació.  
  
Article 3  
L'afectació del nou tram proposat per a la via pecuària citada, definida cartogràficament en el document tècnic de la mercantil Topogat, SLP, de gener de 2010, que hi ha en l'expedient FOMODIFVP 01/2010 i la descripció del qual figura en l'annex a la present orde.  
  
Els terrenys afectats pel nou traçat s'inscriuran en el Registre de la Propietat a favor de la Generalitat Valenciana com a via pecuària i lliure de càrregues, i serà per compte de les persones interessades en l'expedient, anteriorment esmentades, tots els gastos que s'originen.  
  
Article 4  
L'autorització de la permuta entre els terrenys desafectats i els oferits pels interessats mencionats anteriorment.  
Permuta que haurà de formalitzar-se posteriorment davant de notari per a fer-se efectiva, i correrà a càrrec de les persones interessades en l'expedient tots els gastos que s'originen.  
  
Article 5  
La present orde queda subjecta a les condicions reflectides en l'informe proposta, de 29 de maig de 2012, de l'instructor de l'expedient FOMODIFVP/01/2010, que a continuació s'indiquen, i a l'obtenció de tota la resta d'autoritzacions i llicències que legalment siguen procedents.  
Una vegada aprovada, si és el cas, la modificació de traçat, i notificada a les persones interessades es procedirà a alçar acta sobre el terreny dels límits de la sendera, amb determinació de les coordenades UTM dels punts significatius que els definisquen.   
Les persones interessades inscriuran, com a via pecuària en el registre, els terrenys pels quals discorre el nou traçat de la sendera dels Molins en el tram modificat, a nom de la Generalitat Valenciana, i s'ha de remetre una còpia compulsada o certificat d'allò que s'ha fet.  
  
Per part de l'administració es donarà compte de tot això a la Gerència Territorial de Cadastre, per tal que regularitze la situació cadastral dels terrenys afectats pel nou traçat de la sendera.  
Les persones interessades regularitzaran, davant del Registre de la Propietat i davant de la Gerència Territorial de Cadastre, la situació registral i cadastral dels terrenys que formaven part de l'anterior traçat de la sendera objecte de modificació.  
  
Disposició final  
  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 1 d'octubre de 2012   
  
La consellera d'Infraestructures, Territori i Medi Ambient,  
ISABEL BONIG TRIGUEROS  
  
  
  
ANNEX  
  
Descripció del nou traçat de la via pecuària Sendera dels Molins, en el tram que comprén el límit de la forest denominada Conjunt de Forest de Biar al paratge Pinar de Camús, al terme municipal de Biar.  
  
Es comença en el punt inicial de delimitació, aprovat mitjançant Orde de 17 d'agost de 2009. A continuació, la via discorre per terrenys forestals en un ample de 20,89 metres, a partir d'ara sempre amb la dita amplària, i el seu límit esquerre és el límit de la forest pública denominada Conjunt de Forest de Biar, delimitada i amollonada, en un tram d'uns 163 metres, fins a arribar a la tanca cinegètica que limita la propietat denominada el Cosí/la Colomera, parcel·la cadastral 172 del polígon 2, del terme municipal de Biar. Amb l'ample esmentat i en direcció sud, la sendera discorre uns 665 metres. per terrenys majoritàriament forestals, i el seu límit esquerre és la referida tanca. Creua el camí de Benassait i gira a la dreta, és a dir, cap a l'oest, discorrent per terrenys agrícoles de sembra, uns 667 metres aproximadament i per terrenys forestals, uns 836 metres aproximadament, es manté, a partir d'ara, com a límit dret de la sendera, el límit esquerre de l'esmentat camí fins al punt final de la modificació del traçat, punt coincident amb límit de la forest pública denominada Conjunt de Forest de Biar i amb l'àrea punt final del delimitació referida, aprovada a l'agost de 2009.